Πλέι-οφ του ΝΒΑ

Τα πλέι-οφ του ΝΒΑ (αγγλικά: NBA Playoffs) αποτελούν τη νοκ-άουτ φάση του πρωταθλήματος του NBA, μεταξύ των 16 ομάδων της Ανατολικής και Δυτικής περιφέρειας, τα οποία ολοκληρώνονται με τους τελικούς.

 Δομή 
Το σύστημα των πλέι-οφ του πρωταθλήματος του NBA έχει αναθεωρηθεί αρκετές φορές. 

Στο προηγούμενο φορμάτ οι πρώτες 8 προκρίνονταν απευθείας στη φάση των πλέι οφ. 

Σήμερα, οι πρώτες έξι ομάδες της κάθε περιφέρειας προκρίνονται απευθείας ενώ οι ομάδες που τερμάτισαν στις θέσεις 7-10 παίζουν προκριματικά εισαγωγής, το λεγόμενο play-in tournament για την κατάληψη των δύο τελευταίων θέσεων, ώστε να προκύψουν οι 16 ομάδες (8 από κάθε περιφέρεια). 

Ετσι, σε αντίθεση με το προηγούμενο φορμάτ, πλέον και η 9η και η 10η ομάδα έχουν μια δεύτερη ευκαιρία ενώ όλες οι άλλες προσπαθούν να αποφύγουν την 7η και 8η θέση που δεν δίνουν απευθείας πρόκριση.

Σε αυτή την ενδιάμεση φάση παίζουν η 7η με την 8η και η 9η με την 10η.
Η νικήτρια του 7-8 καταλαμβάνει την 7η θέση ενώ η ηττημένη παίζει με την νικήτρια του 8-9 για την κατάληψη της 8ης θέσης.

Η πρώτη φάση των πλέι-οφ ή προημιτελικά των περιφερειών, ξεκινά με τέσσερα ζευγάρια που βγαίνουν ως εξής:
(1–8, 2–7, 3–6 και 4–5).
Οι τέσσερις νικήτριες της πρώτης φάσης προκρίνονται στη δεύτερη φάση στην οποία τα ζευγάρια διαμορφώνονται με την τοποθέτηση των νικητριών 1–8 και 4–5 στο ένα, όπως και των νικητριών 2–7 και 3–6 στο άλλο. Οι νικήτριες των ζευγαριών προκρίνονται στην τρίτη φάση ή αλλιώς στα τελικά των περιφερειών. Η νικήτρια από κάθε περιφέρεια προκρίνεται στους τελικούς.

Νικήτρια κάθε ζευγαριού αναδικνύεται η ομάδα η οποία πετυχαίνει πρώτη τέσσερις νίκες, οπότε ο αριθμός των αγώνων κάθε ζευγαριού μπορεί να φτάσει τους επτά. Οι σειρές των αγώνων έχουν τη μορφή 2–2–1–1–1, πράγμα που σημαίνει πως η ομάδα που έχει το πλεονέκτημα έδρας, φιλοξενεί την αντίπαλό της στους αγώνες 1, 2, 5, και 7, ενώ η ομάδα με μειονέκτημα έδρας φιλοξενεί την αντίπαλό της στους αγώνες 3, 4, και 6, με τους αγώνες 6 και 7 να διεξάγονται μόνο όταν αυτό είναι αναγαίο. Από το 2014, οι τελικοί του ΝΒΑ διεξάγονται επίσης σε μορφή 2–2–1–1–1, καθώς οι ιδιοκτήτες των ομάδων ψήφισαν ομόφωνα την αλλαγή της προηγούμενης μορφής 2-3-2 στις 23 Οκτωβρίου του 2013.

 Συμμετοχές σε πλέι-οφ 

 Συμμετοχές από εν ενεργεία ομάδες 

ΟμάδαΜινεάπολις/Λος Άντζελες Λέικερς64Μπόστον Σέλτικς 61Σίρακιουζ Νάσιοναλς/Φιλαδέλφεια 76ερς54Τρι-Σίτις Μπλάκχοκς/Μιλγουόκι/Σαιντ Λούις/Ατλάντα Χοκς49Νιου Γιορκ Νικς45Φορτ Γουέιν/Ντιτρόιτ Πίστονς42Σαν Αντόνιο Σπερς39Φιλαδέλφεια/Σ. Φρανσίσκο/Γκ. Στέιτ Ουόριορς37Πόρτλαντ Τρέιλ Μπλέιζερς37Σικάγο Μπουλς36Μιλγουόκι Μπακς36Σαν Ντιέγκο/Χιούστον Ρόκετς34Φοίνιξ Σανς33Σιάτλ Σούπερσονικς/Οκλαχόμα Σίτι Θάντερ33Νιου Ορλίνς/Γιούτα Τζαζ31Μπάλτιμορ/Ουάσινγκτον Μπούλετς/Ουίζαρντς30Ρότσεστερ/Σινσινάτι Ρόγιαλς/Κάνσας Σίτι-Ομάχα/Σακραμέντο Κινγκς30Ντένβερ Νάγκετς30Ιντιάνα Πέισερς28Ντάλας Μάβερικς25Μαϊάμι Χιτ25Νιου Γιορκ/Νιου Τζέρσεϊ/Μπρούκλιν Νετς24Κλίβελαντ Καβαλίερς24Μπάφαλο Μπρέιβς/Σαν Ντιέγκο/Λος Άντζελες Κλίπερς18Ορλάντο Μάτζικ17Τορόντο Ράπτορς13Βανκούβερ/Μέμφις Γκρίζλις13Μινεσότα Τίμπεργουλβς12Σάρλοτ Μπόμπκατς/Χόρνετς10Νιου Ορλίνς/Νιου Ορλίνς-Οκλαχόμα Σίτι Χόρνετς/Νιου Ορλίνς Πέλικανς9

 Παραπομπές 

 Εξωτερικοί σύνδεσμοι